I Riiginõukogu kujundamine

{mustand, pooleli}

### I Riiginõukogu liikmete valimiskoosolekud 10. märtsist kuni 23. märtsini 1938

Kaitseliidu poolt Riiginõukogu liikmeks valitava liikme valimine Kaitseliidu Keskkogu koosolekul 10. märtsil 1938 Tallinna Maleva õppesaalis, Kaarli 10 Tallinnas. Koos: Kaitseliidu ülem kindral-major Johannes Orasmaa, Peastaabi ülema aj. kt. kolonel August Balder, malevate juhatuste esindajad. Juhatab Tartumaa maleva juhatuse esindaja Heinrich Lauri. Riiginõukogu liikme kandidaadiks seatakse üles ja valitakse ühehäälselt (42) Riiginõukogu liikmeks Kaitseliidu ülem **Johannes Orasmaa**, 47 aastat vana, elukoht Kaarli tänav 8 Tallinnas.

Linnaomavalitsuste poolt valitava liikme valimine linnapeade koosolekul 11. märtsil 1938 Tallinna raekojas. Koos 19 linnapeast 18. Juhatab Tallinna linnapea Jaan Soots. Üles seatakse üks kandidaat - Anton Uesson, kes sedelitega hääletamisel saab poolt 17 häält. Riiginõukogu liikmeks valitud Tallinna linnapea abi **Anton Uesson**, 59 aastat vana, elukoht Tallinnas, Luise tänav 14.

Põllumajanduse alalt ühes kalandusega valitavate liikmete valimine Põllutöökoja juhatuse ja nõukogu ühisel koosolekul koos Agronoomide Koja, Loomaarstide Koja Meierite Koja, Kalanduskoja ja Maatööliste ja Väikemaapidajate Koja esindajatega 14. märtsil 1938 Tallinnas, Pikk tänav 42, Põllutöökoja ruumes. Koos Põllutöökoja nõukogu esimees August Jürima, juhatuse abiesimees Paul Männik, juhatuse liige Aleksander Saar, juhatuse liige Jüri Ottas, nõukogu liige Juhan Haagivang, nõukogu liige Karl Pajos, nõukogu liige Christjan Arro, nõukogu liige Aleksander Rei, nõukogu liige Johan Holberg, nõukogu liige Johannes Võmma, nõukogu liige Heinrich Lauri, Maatööliste ja Väikemaapidajate Koja liige Paul Järv, Meierite Koja esimees Johan Kaigas, Loomaarstide Koja juhatuse liige Emil Ruber, Kalanduskoja abiesimees August Mölder, Agronoomide Koja esimees Kaarel Liidak. Juhatab Põllutöökoja nõukogu esimees August Jürima. Ülesseatud kandidaatidest saavad hääli:

Rudolf Allas: (tühje sedeleid 16)
Christjan Arro: 5
Juhan Haagivang: 13
Johan Holberg: 13
Mihkel Ilmjärv: 2
Paul Järv: poolt 2
Heinrich Lauri: 13
Aleksander Onno: 14
Hendrik Otstavel: 11
Eduard Parkas: 2 (tühje sedeleid 13, rikutud sedeleid 1)
Riiginõukogu liikmeks valitud:

**Juhan Haagivang**, Põllutöökoja nõukogu liige, 60 aastat vana, elukoht Võrumaal, Kasaritsa vallas, Hilepi talus,
**Johan Holberg**, Põllutöökoja nõukogu liige, 45 aastat vana, elukoht Tallinn, Pikk tn nr 40
**Heinrich Lauri**, Põllutöökoja nõukogu liige, 47 aastat vana, elukoht Tartus, Võidu 10
**Aleksander Onno**, Agronoomide Koja liige, 40 aastat vana, elukoht Tallinnas, Kaupmehe 14
**Hendrik Otstavel**, Põllutöökoja täiskogu liige, 49 aastat vana, elukoht Kuressaare, Saare aj. Maavalitsus
Maaomavalitsuste poolt valitavate Riiginõukogu liikmete valimine valijameeste koosolekul 15. märtsil 1938 Harju Ajutise Maavalitsuse koosolekute saalis, Tallinnas. Juhatab Harju Ajutise Maavalitsuse esimees Karl Robert Ruus. Ajutiste maavalitsuse esimeeste seast valitava Riiginõukogu liikme kandidaadiks üles seatud August Kohver, kes saab 26 häält. Riiginõukogu liikmeks valitud Võru Ajutise Maavalitsuse esimees **August Kohver**, 49 aastat vana, elukoht Võrus, Katarina 4.

Valla- ja alevivanemate hulgast valitavate Riiginõukogu liikmete kandidaadiks üles seatud Aleksander Aas (6 häält), Aleksander Einlo (8 häält), Kaarel Heinver (17 häält), Valdar Mälk (10 häält), August Oidermaa (11 häält). Riiginõukogu liikmeks valitud **Johannes Leopold Antik**, Ulila vallavanem, 53 aastat vana, elukoht Ulila vallas, Lilo talus; ja **Kaarel Heinver**, Kõnnu vallavanem, 51 aastat vana, elukoht Kõnnu vallas, Kopli talus.

Käsitöö alalt valitava Riiginõukogu liikme valimine Käsitööstuskoja juhatuse ja nõukogu ühisel koosolekul 16. märtsil 1938 Hobuse 2 Tallinnas. Juhatab Käsitööstuskoja nõukogu esimees Mihkel Andreesen. Riiginõukogu liikme kandidaadiks seatakse üles Aleksander Naeres. Ära antud sedeleid üldse 25, poolt-sedeleid 21, tühje sedeleid 3, 1 erapooletu.
Käsitööstuskoja poolt Riiginõukogu liikmeks valitud **Aleksander Naeres**, 53 aastat vana, elukoht Tallinnas, Vana-Kalamaja 7.

Tööstuse, käsitöö, kaubanduse, laevanduse ja ühistegevuse alalt valitavate Riiginõukogu liikmete valimine Kaubandus-tööstuskoja nõukogu, juhatuse ja Insenerikoja valijameeste ühisel koosolekul 16. märtsil 1938 Kaubandus-tööstuskoja ruumides, Pikk 20. Juhatab Kaubandus-tööstuskoja nõukogu esimees Johan Sihver. Kandidaatideks seatakse üles Johan Sihver (16 häält), Edgar Sulg (5), Joakim Puhk (17), Heinrich Neuhaus (19). Riiginõukogu liikmeks valitud **Johan Sihver**, tööstur, 55 aastat vana, elukoht Tallinnas, Narva mnt 104, **Joakim Puhk**, kaupmees, 49 aastat vana, elukoht Tallinnas Vabadus puiestee 5, **Heinrich Neuhaus**, 51 aastat vana, elukoht Koidula 3.

Ühistegevuse alalt valitava Riiginõukogu liikme valimine Ühistegevuskoja nõukogu ja juhatuse ühisel koosolekul 16. märtsil 1938, Tallinnas, Suur Karja 19. Juhatab nõukogu esimees Jaan Soots. Riiginõukogu liikme kandidaadiks seatakse üles Ühistegevuskoja esimees Aleksander Kask. Ära antud sedeleid üldse 19, poolt-sedeleid (hääli) 16, tühje sedeleid 3. Riiginõukogu liikmeks valitud **Aleksander Kask**, 52 aastat vana, elukoht Nõmme linnas, Nurme tänav nr 4..

Kodumajanduse alalt valitava Riiginõukogu liikme valimine Kodumajanduskoja juhatuse poolt 17. märtsil 1938, Pikk 36 Tallinnas. Koos Linda Eenpalu, Hilda Reiman-Poom, Julie Steinmann, Marta Greenberg, Julie Laksberg, Pauline Uukareda, Hilda Hõrak, Alice Kuperjanov. Juhatab Kodumajanduskoja esinaine Linda Eenpalu. Riiginõukogu liikme kandidaadiks seatakse üles Linda Eenpalu. Ära antud sedeleid üldse 7, poolt-sedeleid 7. Riiginõukogu liikmeks valitud **Linda Eenpalu**, perenaine, 47 aastat vana, elukoht Toompea loss, Tallinn.

Töövõtjaskonna poolt valitavate Riiginõukogu liikmete valimine 17. märtsil 1938:

Tööliskoja juhatuse koosolek Tööliskoja ruumes, Tallinnas, Toompuiestee 17a. Koos Johannes Kurvits, Feliks Kauks, Vladimir Mölder. Juhatab koja esimees Johannes Kurvits. Riiginõukogu liikme kandidaadiks seatakse üles seati Johannes Kurvits, kõik 3 häält poolt. Riiginõukogu liikmeks valitud **Johannes Kurvits**, 43 aastat vana, elukoht Tallinnas, Väike Patarei 8b.
Maatööliste ja Väikemaapidajate Koja juhatuse koosolek Koja büroos Tallinnas, Pärnu maantee 10. Koos Helmut Maandi, Johan Post, Georg Taalman, Martin Tapupere, Paul Väljataga. Juhatab koja esimees Helmut Maandi. Kandidaadiks seatakse üles Rein Marrandi, kõik 5 häält poolt. Riiginõukogu liikmeks valitud **Rein Marrandi**, maatööline, 55 aastat vana, elukoht Järvamaal Koigi vallas, Huuksi riigimõisas.
Eraettevõtete Ametnikkude Koja juhatuse koosolek koja ruumides Tallinnas, Kentmanni 5. Koos Aleksander Oinas, Karl Tammer, Aleksander Künkmaa, Ludvig Parkas. Juhatab koja juhatuse esimees Aleksander Oinas. Kandidaadiks seatakse üles Aleksander Oinas, 3 poolt, 1 tühi sedel. Riiginõukogu liikmeks valitud **Aleksander Oinas**, eraettevõtte ametnik, 50 aastat vana, elukoht Tallinn, Kooli 7.
Linna-kinnisomandi alalt valitava Riiginõukogu liikme valimine Majaomanikkude Koja juhatuse poolt 17. märtsil 1938 Harju tänav 45 Tallinnas. Koos Jaan Masing, Johan Sepp, Oskar Suursööt, Boris Melts, Aksel Mei. Juhatab Jaan Masing. Riiginõukogu liikme kandidaadiks seatakse üles Jaan Masing. Ära antud sedeleid üldse 5, poolt-sedeleid 5. Riiginõukogu liikmeks valitud **Jaan Masing**, 63 aastat vana, elukoht Tallinnas, Estonia pst 21.

Vabakutsete alalt valitava Riiginõukogu liikme valimine Eesti Vabariigi Vannutatud Advokaatide Nõukogu koosolekul 18. märtsil 1938 Tallinnas, Pärnu mnt 7, nõukogu ruumes. Juhatab nõukogu esimees Alfred Maurer. Riiginõukogu liikme kandidaadiks seatakse üles **Alfred Maurer**, vannutatud advokaat, 49 aastat vana, elukoht Tallinnas, Munga tänav 8, valitakse 12 häälega Riiginõukogu liikmeks.

Vähemusrahvuste kultuuri alalt valitava Riiginõukogu liikme valimine vähemusrahvuste kultuurvalitsuste esindajate ühisel koosolekul 18. märtsil 1938 Toompea lossis. Koos Jacob Hansen, Helmuth Veiss, Vilhelm Vrangell, Idel-Julius Genss, Heinrich Gutkin. Juhatab Juhatab Siseministeeriumi Omavalitsuste Osakonna direktori as. Teofil Teder
Kandidaadiks seatakse üles Harry-Eduard-Ottokar Koch. Ära antud sedeleid üldse 5, poolt-sedeleid (hääli) 3, tühje sedeleid 2. Riiginõukogu liikmeks valitud **Harry-Eduard-Ottokar Koch**, 57 aastat vana, elukoht Vabadusväljak 7, Tallinn.

Hariduse ja kultuuri alalt valitava Riiginõukogu liikme valimiskoosolek 22. märtsil 1938 Haridusministeeriumis Tõnismägi 11 Tallinnas. Juhatab Haridusministeeriumi Teaduse ja Kunsti Osakonna direktor Juhan Vasar. Riiginõukogu kandidaadiks seatakse üles **Voldemar Päts**, Haridusministri abi, Kultuurkapitali Kujutava Kunsti Sihtkapitali Valitsuse esimees, 59 aastat vana, elukoht Tartu mnt 11-1. Poolt 9, tühje sedeleid 3. Voldemar Päts valitud Riiginõukogu liikmeks.

Rahvatervishoiu alalt valitava liikme valimine valijameeste koosolekul 23. märtsil 1938 Sotsiaalministeeriumi ruumes, Tallinn, Toomkooli 7. Juhatab Sotsiaalministri abi ja Tervishoiu- ja Hoolekande valitsuse direktor Alfred Mõttus. Kandidaatideks seatakse üles Alfred Mõttus ja Adalbert Lübeck. Riiginõukogu liikmeks
valitud **Alfred Mõttus**, 51 aastat vana, elukoht Tallinn, Lembitu 20.

### Riigihoidja poolt 5. aprillil 1938 eriõigusel nimetatud I Riiginõukogu liikmed

* Friedrich Akel, Välisminister
* Hans Leesment, Eesti Punase Risti president
* Johan Müller, Kohtuminister
* Mihkel Pung, vandeadvokaat
* Peeter Puusep, Riigikohtu liige
* Bernhard Rootsfeld (Rostfeld), Pikalaenu Panga president
* Johan-Oskar Rütli, vandeadvokaat
* Jaan Soots, Tallinna linnapea, Vabadusristi kavaleride esindaja
* Karl Terras, Riigisekretär
* Aleksander Tõnisson, Tartu linnapea

## I Riiginõukogu koosseis 7. aprillil 1938

* Sõjavägede Ülemjuhataja kindral-leitnant Johan Laidoner
* Eesti Evangeeliumi Luteri Usu kiriku piiskop Hugo-Bernhard Rahamägi
* Eesti Apostlik-õigeusu kiriku mitropoliit Aleksander Paulus
* Eesti Vabariigi Tartu Ülikooli rektor prof. Hugo Kaho
* Eesti Vabariigi Tallinna Tehnikaülikooli rektor prof. Paul Kogerman
* Eesti Panga president Jüri Jaakson
* Valitud maaomavalitsuste poolt: Johannes-Leopold Antik, Kaarel Heinver, August Kohver
* Valitud linnaomavalitsuste poolt: Anton Uesson
* Valitud põllumajanduse alalt ühes kalandusega: Juhan Haagivang, Johan Holberg, Heinrich Lauri, Aleksander Onno, Hendrik Otstavel
* Valitud tööstuse, kaubanduse ja laevanduse alalt: Johan Sihver, Joakim Puhk, Heinrich Neuhaus
* Valitud käsitöö alalt: Aleksander Naeres
* Valitud ühistegevuse alalt: Aleksander Kask
* Valitud töövõtjaskonna poolt: Johannes Kurvits, Rein Marrandi, Aleksander Oinas
* Valitud linna-kinnisomandi alalt: Jaan Masing
* Valitud vabakutsete alalt: Alfred Maurer
* Valitud kodumajanduse alalt: Linda Eenpalu
* Valitud Kaitseliidu poolt: Johannes Orasmaa
* Valitud hariduse ja kultuuri alalt: Voldemar Päts
* Valitud vähemusrahvuste kultuuri alalt: Harry-Eduard-Ottokar Koch
* Valitud rahvatervishoiu alalt: Alfred Mõttus
* Nimetatud Riigihoidja poolt eriõigusel: Friedrich Akel, Hans Leesment, Johan Müller, Mihkel Pung, Peeter Puusep, Bernhard Roostfeld (Rostfeld), Johan-Oskar Rütli, Jaan Soots, Karl Terras, Aleksander Tõnisson

## Muudatused I Riiginõukogu koosseisus 7. aprillist 1938 kuni 21. juunini 1940

Rnkl. Harry-Eduard-Ottokar Koch palus end tervislikel põhjustel kustutada Riiginõukogu liikmete nimekirjast. 6. detsembril 1938 otsustab Riiginõukogu juhatus lugeda ta Riiginõukogu koosseisust lahkunuks ja tema volitused lõppenuks arvates 3. detsembrist 1938. Vähemusrahvuste kultuuri alalt valitava Riiginõukogu liikme valimine vähemusrahvuste kultuurvalitsuste esindajate ühisel koosolekul 9. jaanuaril 1939 Siseministeeriumis, Toompea lossis. Koos Helmuth Veiss, Villibald Heldt, Arved Taube. Puuduvad Juudi Kultuurvalitsuse esindajad Heinrich Gutkin ja Idel-Julius Genss. Juhatab Siseministeeriumi Omavalitsuste Talituse inspektor Teofil Teder. Riiginõukogu liikme kandidaadiks seatakse
kirjanik ja ajakirjanik **Vilhelm Vrangell**, 44 aastat vana, elukoht Nunne 11 Tallinnas, kes valitakse ühehäälselt (3) Riiginõukogu liikmeks.

Rnkl. Paul Kogerman lahkunud Riiginõukogu koosseisust. Tema asemele nimetatud 19. oktoobril 1939 **Jüri Nuut**, elukoht Vene-Balti 42-4.

Hugo-Bernhard Rahamägi lahkunud Riiginõukogu koosseisust 6. oktoobril 1939. Tema asemele valitud 14. detsembril 1939 **Johan Kõpp**

Vilhelm Vrangell lahkus Riiginõukogu koosseisust 18. detsembril 1939. Vähemusrahvuste kultuuri alalt valitava Riiginõukogu liikme valimiskoosolek 21. juunil 1940 kell 1140
Siseministeeriumis Toompea lossis. Koos Lars Lindström, Vormsi vallavolinik, Leander-Ludvig Rosen, Naissaare vallavolinik, Heinrich Gutkin, ärimees, Judel-Julius Genss, vandeadvokaat, Ivan Pavlov, Kallaste linnavanem, Arteemi Guž, Mustvee linnavolinik, Ivan Käsperov, Vasknarva vallavanem, Ivan Potkin, Raja vallavolinik. Juhatab Siseministeeriumi Omavalitsuste Talituse inspektor Teofil Teder.

*Riiginõukogu liikme(te) kandidaadiks seati üles Riiginõukogu kujundamise seaduse § 16 ettenähtud asutiste esindajatena järgmised kandidaadid:*

*1. Blees, Nikolai-Eduard, riigiteenija, sündinud 28. 12. 1883, elukoht Tallinnas, Tööstuse 6/7.*

*2. Feofanov, Anatoli, omavalitsusteenija, sündinud 03. 12. 1899, elukoht Narvas, Joala 19/1.*

*Pärast kandidaatide ülesseadmist koosoleku juhataja kuulutas koosolijate soovil 5 minutiks vaheaja. Vaheaja lõppedes valijad teatasid, et nad lahkuvad koosolekult. Valijad lahkusid koosolekult kell 1150.*

## I Riiginõukogu liikmed 21. juunil 1940

* Aleksander Tõnisson (nimetatud eriõigusel): sureb 30. juunil 1941
* Friedrich Akel (nimetatud eriõigusel): sureb 3. juulil 1941
* Mihkel Pung (nimetatud eriõigusel): sureb 11. novembril 1941
* Johannes Kurvits (valitud töövõtjaskonna poolt): sureb 4. detsembril 1941
* Johan Sihver (valitud tööstuse, kaubanduse ja laevanduse alalt): sureb 27. jaanuaril 1942
* Jaan Soots (nimetatud eriõigusel): sureb 6. veebruaril 1942
* Heinrich Lauri (valitud põllumajanduse alalt ühes kalandusega): sureb 8. veebruaril 1942
* Aleksander Oinas (valitud töövõtjaskonna poolt): sureb 3. märtsil 1942
* Anton Uesson (valitud linnaomavalitsuste poolt): sureb 13. aprillil 1942
* Jüri Jaakson (Eesti Panga president): sureb 20. aprillil 1942
* Hendrik Otstavel (valitud põllumajanduse alalt ühes kalandusega): sureb 7. mail 1942
* Aleksander Naeres (valitud käsitöö alalt): sureb 29. juunil 1942
* August Kohver (valitud maaomavalitsuste poolt): sureb 19. augustil 1942
* Joakim Puhk (valitud tööstuse, kaubanduse ja laevanduse alalt): sureb 14. septembril 1942
* Alfred Mõttus (valitud rahvatervishoiu alalt): sureb 4. oktoobril 1942
* Juhan Haagivang (valitud põllumajanduse alalt ühes kalandusega): sureb 30. oktoobril 1942
* Karl Terras (nimetatud eriõigusel): sureb 25. detsembril 1942
* Johannes Orasmaa (valitud Kaitseliidu poolt): sureb 23. mail 1943
* Hans Leesment (nimetatud eriõigusel): sureb 26. augustil 1944
* Bernhard Roostfeld: (nimetatud eriõigusel): sureb 26. jaanuaril 1948
* Jaan Masing (valitud linna-kinnisomandi alalt): sureb 21. septembril 1948
* Heinrich Neuhaus (valitud tööstuse, kaubanduse ja laevanduse alalt): sureb 12. mail 1949
* Peeter Puusep (nimetatud eriõigusel): sureb 19. mail 1949
* Johan-Oskar Rütli (nimetatud eriõigusel): sureb 24. juulil 1949
* Aleksander Kask (valitud ühistegevuse alalt): sureb 24. jaanuaril 1950
* Johan Laidoner (Sõjavägede Ülemjuhataja ja endine Vabadussõja-aegne Sõjavägede Ülemjuhataja): sureb 13. märtsil 1953
* Aleksander Paulus (Eesti Apostlik-õigeusu Kiriku metropoliit): sureb 18. oktoobril 1953
* Alfred Maurer (valitud vabakutsete alalt): sureb 20. septembril 1954
* Voldemar Päts (valitud hariduse ja kultuur alalt): sureb 27. juunil 1958
* Johannes-Leopold Antik (valitud maaomavalitsuste poolt): sureb 1959. aastal
* Kaarel Heinver (valitud maaomavalitsuste poolt): sureb 1961. aastal
* Johan Kõpp: lahkub Riiginõukogu koosseisust 26. mail 1964
* Hugo Kaho (Eesti Vabariigi Tartu Ülikooli rektor): sureb 11. septembril 1964
* Linda Eenpalu (valitud kodumajanduse alalt): sureb 4. juunil 1967
* Aleksander Onno (valitud põllumajanduse alalt ühes kalandusega): sureb 11.juunil 1969
* Rein Marrandi (valitud töövõtjaskonna poolt): sureb 1973. aastal
* Johan Holberg (valitud põllumajanduse alalt ühes kalandusega): sureb 8. aprillil 1978
* Johan Müller (nimetatud eriõigusel): sureb 3. novembril 1981

## Riiginõukogu liikmed pärast 21. juunit 1940

**Jaan Maide** nimetatud Sõjavägede Ülemjuhatajaks septembris 1944. Käskkirja originaaltekst ega kuupäev pole säilinud, oletatavasti on selleks 21. september 1944. Järgnev Riiginõukogu korralise istungjärgu alguse tähtaeg on 10. oktoober 1944. Jaan Maide hukati Nõukogude Liidu okupatsioonivõimude poolt 10. augustil 1945 Moskvas.

14. september 1990. Eesti Evangeeliumi Luteri Usu Kiriku Konsistoorium kinnitab 6. septembril 1990 toimunud peapiiskopi valimise tulemused. Udo Petersoo on saanud 45, Andres Taul 20 häält. Eesti Evangeeliumi Luteri Usu Kiriku peapiiskopiks on valitud Udo Petersoo.. Udo Petersoo sureb 14. mail 2006.

26. veebruar 2007. Andres Taul valitakse Eesti Evangeeliumi Luteri Usu Kiriku peapiiskopiks. Järgnev oktoobri teine teisipäev on 9. oktoober 2007. 13. oktoobril 2010 kirjutab Andres Taul alla lepingule, mille alusel allub Eestis asuvale peapiiskopile, lakkab olemast kirikupea, ja kaotab õiguse olla Riiginõukogu liige.

Eesti Evangeeliumi Luteri Usu Kiriku koguduste sinod 30. mail 2015 Chicago Eesti Majas. Thomas Vaga valitakse ühehäälselt Eesti Evangeeliumi Luteri Usu piiskopiks. Järgnev oktoobri teine teisipäev on 13. oktoober 2015.

## Viited

1. ↑ https://dea.digar.ee/article/AKriigiteataja/1934/03/16/3
2. ↑ Kiriku Teataja, juuni 1934, nr. 3, lk. 1.
3. ↑ https://www.digar.ee/viewer/et/nlib-digar:378255/325252/page/1 Riigihoidja otsus nr. 293 (RTL 1938, 1).
4. ↑ https://www.digar.ee/viewer/et/nlib-digar:378255/325252/page/1 Riigihoidja otsus nr. 294 (RTL 1938, 1).
5. ↑ https://www.digar.ee/viewer/et/nlib-digar:378256/325265/page/1 Riigihoidja otsus nr. 298 (RTL 1938, 1).
6. ↑ ERA.84.1.2073
7. ↑ ERA.84.1.2076
8. ↑ ERA.84.1.2080
9. ↑ ERA.84.1.2077
10. ↑ ERA.84.1.2075
11. ↑ ERA.84.1.2082
12. ↑ ERA.48.1.2089
13. ↑ ERA.84.1.2074
14. ↑ ERA.84.1.2083
15. ↑ ERA.84.1.2078
16. ↑ ERA.84.1.2084
17. ↑ ERA.84.1.2085
18. ↑ ERA.84.1.2072
19. ↑ ERA.84.1.2081
20. ↑ http://www.ra.ee/dgs/\_purl.php?shc=ERA.31.5.386:215 Riigihoidja käskkiri nr. 52, antud eriõigusel 5. aprillil 1938.
21. ↑ https://www.digar.ee/viewer/et/nlib-digar:378385/325332/page/2 RTL 1938, 31
22. ↑ ERA.84.1.2086
23. ↑ https://dea.digar.ee/article/AKriigiteataja/1939/10/24/9
24. ↑ https://dea.digar.ee/article/AKriigiteataja/1939/10/24/10
25. ↑ ERA.84.1.2088
26. ↑ Tõotan ustavaks jääda..., lk. 1583.
27. ↑ Teadaanne. Eesti Kirik 1990, nr 4, lk 153.
28. ↑ Peapiiskopi valimistulemused. Eesti Kirik 2007 [ainus number], lk. 8.
29. ↑ http://www.eelk-kirik.com/2015\_Sinod\_Chicago.htm Pilte Eesti Evangeeliumi Luteri Usu Kiriku (E.E.L.K.) Koguduste 2015 Sinodist